คณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้
เกียรติประวัติ > ศิษย์เก่าที่มีชื่อเสียง

| คำนำหน้าชื่อ | รายชื่อ | สาขา | ปีที่เข้าศึกษา (พ> ศ.) | เกียรติประวัติ | อ้างอิง |
| --- | --- | --- | --- | --- | --- |
|  | บุญรักษ์ ธนเจริญโรจน์ | เทคโนโลยีภูมิทัศน์ | 2531 | เป็นผู้บริหาร บริษัท ช้างทองการเกษตร จำกัด มีความเชี่ยวชาญในการขุดล้อมต้นไม้ใหญ่ เป็นผู้บุกเบิกการซื้อขายต้นไม้ที่มีรูปทรงต้นสวยงามในลักษณะเดียวกับปฏิมากรรม (sculpture tree) และเชียวชาญในการจัดสวนด้วยมอส เกียรติประวัติที่สำคัญคือ ได้เข้าเฝ้าทูลละอองพระบาท สมเด็จพระเทพรัตนราชสุดาฯ สยามบรมราชกุมารี เพื่อถวายรายงานการขุดย้ายต้นลำไยพันธุ์อีเบี้ยว อายุ 110 ปี ในโครงการ “อพ.สธ.แม่โจ้ : ภูมิปัญญาเกษตรแห่งแผ่นดิน” ซึ่งเป็นต้นลูก 1 ใน 6 ต้น ที่เกิดจากลำไยต้นแรกของประเทศไทย นอกจากนั้นยังเคยร่วมจัดนิทรรศการพันธุ์ไม้แปลกหายาก ในงานมหกรรมพืชสวนโลกเฉลิมพระเกียรติฯ ราชพฤกษ์ เมื่อปี พ.ศ. 2549 อีกด้วย จากผลงานข้างต้น ในปีพ.ศ. 2555 จึงได้รับรางวัลศิษย์เก่าดีเด่น จาก มหาวิทยาลัยแม่โจ้ |  |
|  | กฤษณ์ เขียวลงยา | ภูมิสถาปัตยกรรม | 2538 | ได้รับรางวัลชมเชยจากการประกวดออกแบบจัดสวน ในงาน "บ้านและสวนแฟร์ 2005" |  |
|  | ธีร์ นันทวริศ | ภูมิสถาปัตยกรรม | 2538 | ผู้สร้างสรรค์ผลงานภาพยนตร์ 3D "พระผู้เป็นที่รัก" และงานออกแบบดิจิตัลอาร์ทให้การประกวดนางงามจักรวาล พ.ศ. 2561 (Miss Universe 2018) |  |
|  | วิทยา กาญจนโกศล | ภูมิสถาปัตยกรรม | 2538 | ได้รับรางวัลชนะเลิศ และรางวัลขวัญใจมหาชน จากการประกวดออกแบบจัดสวน ในงาน "บ้านและสวนแฟร์ 2014" |  |
|  | ธัชกร ตั้งธนกรกิจ | ภูมิสถาปัตยกรรม | 2540 | ผู้ชนะเลิศการประกวดออกแบบชุดประจำชาติ ให้ผู้เข้าประกวดนางงามจักรวาล ปีพ.ศ. 2552 (Miss Universe 2009) จากประเทศไทย โดยผลงานออกแบบชื่อ “ญ.งามท้องถิ่นสุวรรณภูมิ” ได้รับรางวัลชุดประจำชาติอันดับที่ 3 จากเวทีประกวดดังกล่าว |  |
|  | ภูริทัต คุณุรัตน์ | ภูมิสถาปัตยกรรม | 2540 | เจ้าของบริษัท Pround Design หัวหน้าทีมออกแบบโรงแรม Oxotel ที่ได้รับรางวัล "The Winners of the Chiang Mai Design Awards 2016" ในสาขา "ARCHITECTURE - INTERIOR DESIGN" และรางวัล "Thailand Boutique Awards 2016-2017" สาขา "The Winner Award for Design City" ในปี พ.ศ. 2562 ได้รับรางวัล "10 บ้านน่าอยู่" ประจำปี 2019 ในผลงานการออกแบบ “Artisan House” จากนิตยสาร "บ้านและสวน" |  |
|  | แสงธรรม นิสสภา | ภูมิสถาปัตยกรรม | 2540 | ปัจจุบัน (พ.ศ. 2565) ดำรงตำแหน่งอุปนายกฝ่ายกิจกรรม สมาคมภูมิสถาปนิกประเทศไทย ได้รับรางวัล "Honorable Mention in Landscape Architecture: Commercial Landscape" จากการออกแบบโครงการ "DINGFENG DEAR CITY" จัดโดย The Architecture MasterPrize ในปีพ.ศ. 2565 ทั้งนี้ โครงการที่ร่วมงานกับ PELA limited ได้รับรางวัล "Honorable Mention in Landscape Architecture: Other Landscape Architecture" จากการออกแบบโครงการ "The MIST Hotspring Hotel" จัดโดย The Architecture MasterPrize ในปีพ.ศ. 2564 |  |
|  | ศุภโชค ศรีสง่า | ภูมิสถาปัตยกรรม | 2540 | ได้รับรางวัลชนะเลิศการประกวดออกแบบจัดสวน ในงาน "บ้านและสวนแฟร์ 2004" และต่อมาในปี พ.ศ. 2562 ได้รับเชิญให้เป็นหนึ่งในนักออกแบบที่เข้าร่วมออกแบบผลงานที่ชื่อ S.O.S. Garden ในโครงการ "เชียงใหม่ดีไซน์วีค" |  |
|  | จิรเศรษฐ์ ยกดี | ภูมิสถาปัตยกรรม | 2541 |  เจ้าของบริษัท Green4Rest หนึ่งในทีมออกแบบโรงแรม Oxotel ที่ได้รับรางวัล "The Winners of the Chiang Mai Design Awards 2016" ในสาขา "ARCHITECTURE - INTERIOR DESIGN" และรางวัล "Thailand Boutique Awards 2016-2017" สาขา "The Winner Award for Design City"  เจ้าของร้านอาหาร "เขียวไข่กา" หนึ่งในร้านอาหารไทยที่ได้รับคัดเลือกจากหนังสือ "มิชลินไกด์" เล่มแรกของประเทศไทยในปี พ.ศ. 2560 โดยได้รับสัญลักษณ์ "มิชลินเพลท" (Michelin Plates)  กรรมการสมาคมภูมิสถาปนิกประเทศไทย (พ.ศ. 2562-ปัจจุบัน) |  |
|  | เอม อึ้งจิตรไพศาล | ภูมิสถาปัตยกรรม | 2541 | เจ้าของ "ภูอันนา อีโค เฮ้าส์" ที่พักซึ่งได้รับรางวัล "Eco Lodging Standard" ระดับดี จากกรมการท่องเที่ยว ในปีพ.ศ. 2558 |  |
|  | พลัง สิทธิถาวร | ภูมิสถาปัตยกรรม | 2541 | เจ้าของ บริษัท 1819 จำกัด โดยในปีพ.ศ. 2563 ได้รับรางวัลงานประกวด MUSE Design Awards 2020 ระดับ "Gold Winner" ในสาขา การออกแบบภูมิสถาปัตยกรรม หมวดย่อย ภูมิทัศน์เคหะสถาน จากผลงานออกแบบโครงการ "Wish Signature Midtown Siam" ต่อมาในปีพ.ศ. 2564 ได้รับทั้งสิ้น 5 รางวัลจาก 3 สถาบัน คือ ได้รับรางวัลจากงานประกวด LOOP Design Awards 2021 2 รางวัล คือ - ชนะเลิศประจำหมวด ปีพ.ศ. 2564 (Category Winner 2021) ในหมวด การออกแบบภูมิทัศน์อื่น ๆ (Other Landscape Design) - ชนะเลิศรางวัลมหาชน สาขาการออกแบบภูมิทัศน์ยอดเยี่ยม (People’s Choice Award Winner 2021 - Best Landscape Design) ได้รับรางวัลจากงานประกวด  MUSE Design Awards 2021ระดับ "Gold Winner" 2 รางวัล คือ - สาขา การออกแบบภูมิสถาปัตยกรรม หมวดย่อย ภูมิทัศน์องค์กร จากผลงานออกแบบโครงการ "Summer Lasalle" - สาขา การออกแบบภูมิสถาปัตยกรรม หมวดย่อย ภูมิทัศน์เคหะสถาน จากผลงานออกแบบโครงการ "Escent Ville Chiang Mai 2" ได้รับรางวัลจากงานประกวด DNA Paris Design Awards 2021 สาขาภูมิสถาปัตยกรรม รางวัลชนะเลิศ ในหมวด "สวนส่วนบุคคล (private garden)" จากโครงการ "Summer Lasalle" |  |
|  | ทรงพล  สกุลธนะ | ภูมิสถาปัตยกรรม | 2543 | ภูมิสถาปนิกจากสำนักงาน Guangzhou Yijing Planning and Design Co., Ltd. ซึ่ง ในปีพ.ศ. 2566 ได้รับรางวัล ดังนี้  รางวัล "ยอดเยี่ยม" (Excellence Award) จากผลงานการประกวดแนวคิดในการออกแบบ "นิทรรศการสวน ประจำจังหวัดเหอเป่ย ครั้งที่ 5" (5th China Afforestation Expo Hebei Provincial Exhibition Garden Conceptual Design Scheme) จัดโดย สำนักงานป่าไม้และทุ่งหญ้าจังหวัดเหอเป่ย (Hebei Provincial Forestry and Grassland Bureau) ประเทศจีน  รางวัล "เหรียญเงิน" (Silver) จากผลงานการออกแบบโครงการ "Wenzhou Investment Poly Tianyue Seal" ที่ย่านธุรกิจเวินโจวในมณฑลเจ้อเจียง ประเทศจีน ซึ่งมอบให้โดยคณะกรรมการรางวัลหยวนเย่ (Yuanye Awards Comittee) ในงาน "การประกวดระดับนานาชาติรางวัลหยวยเย่ (Yuanye Awards International Compettition) ครั้งที่ 13"  |  |
|  | ศราวุฒิ เถิงล้อม | สถาปัตยกรรม | 2554 | ได้รับรางวัลจากสมาคมสถาปนิกล้านนา "รางวัลรองชนะเลิศ" ในการประกวดแบบ "ศูนย์ศิลปวัฒนธรรมร่วมสมัยลำพูน" จากโครงการประกวดแบบงานสถาปนิกล้านนา'๖๐ (ASALANNA'60) แวด เวียง หละ ปูน  เมื่อวันที่ 14 ธันวาคม พ.ศ. 2560 |  |